Martin Løwstrøm Nyenget

**Martin Løwstrøm Nyenget** (s. 1. huhtikuuta 1992) on norjalainen maastohiihtäjä. Hän on viestin olympiavoittaja ja maailmanmestari. Maastohiihdon maailmancupissa hän on voittanut seitsemän osakilpailua.

Nyenget kilpaili maailmancupissa ensimmäisen kerran 8. maaliskuuta 2014 Oslon 50 kilometrin perinteisen hiihtotavan kilpailussa, jossa hänen sijoituksensa oli 41. Nyenget hiihti ensimmäisen kerran maailmancupin pisteille toisessa maailmancup-kilpailussaan Lahdessa 8. maaliskuuta 2015 sijoituttuaan neljänneksi 15 kilometrin perinteisen hiihtotavan kilpailussa. Ensimmäisen palkintosijansa hän saavutti oltuaan FIS Ski Tourilla 2020 kolmas Östersundin 15 kilometrin perinteisen hiihtotavan takaa-ajokilpailussa. Hän oli Lillehammerin 15 kilometrin vapaan hiihtotavan kilpailussa kolmas joulukuussa 2021. Hän voitti samalla kaudella Oslon 50 kilometrin perinteisen hiihtotavan yhteislähtökilpailun. Maailmancupin kokonaiskilpailussa hän oli seitsemäs ja normaalimatkojen cupissa neljäs. Kaudella 2022–2023 hän sijoittui kolmanneksi Rukan 10 kilometrin perinteisen hiihtotavan kilpailussa ja Lillehammerin 20 kilometrin perinteisen yhteislähtökilpailussa. Oslon 50 kilometrin vapaan hiihtotavan yhteislähtökilpailussa hän oli kolmas ja Falunin 10 kilometrin perinteisen hiihtotavan kilpailussa toinen. Kaudella 2023–2024 hän voitti Rukan 10 kilometrin perinteisen hiihtotavan väliaikalähtökilpailun. Tour de Skillä hän sijoittui kolmanneksi Davosin 20 kilometrin perinteisen hiihtotavan takaa-ajokilpailussa. Kiertueen kokonaiskilpailussa hän oli neljäs. Hän sijoittui toiseksi Oberhofin 20 kilometrin perinteisen hiihtotavan yhteislähtökilpailussa. Hän sijoittui kolmanneksi Lahden 20 kilometrin perinteisen hiihtotavan väliaikalähtökilpailussa. Hän sijoittui toiseksi Oslon 50 kilometrin perinteisen hiihtotavan yhteislähtökilpailussa. Hän sijoittui kolmanneksi Falunin 10 kilometrin perinteisen hiihtotavan välisikalähtökilpailussa ja 20 kilometrin vapaan hiihtotavan yhteislähtökilpailussa. Maailmancupin kokonaiskilpailussa hän oli viides ja normaalimatkojen cupissa neljäs. Kaudella 2024–2025 hän sijoittui kolmanneksi Rukan 10 kilometrin perinteisen hiihtotavan väliaikalähtökilpailussa ja 20 kilometrin vapaan hiihtotavan yhteislähtökilpailussa. Hän voitti Lillehammerin 10 kilometrin vapaan hiihtotavan väliaikalähtökilpailun ja sijoittui kolmanneksi 20 kilometrin yhdistelmäkilpailussa. Hän voitti Davosin 20 kilometrin perinteisen hiihtotavan väliaikalähtökilpailun. Hän sijoittui kolmanneksi Cognen 10 kilometrin vapaan hiihtotavan väliaikalähtökilpailussa. Hän voitti Oslon 20 kilometrin perinteisen hiihtotavan väliaikalähtökilpailun. Hän sijoittui toiseksi Lahden 50 kilometrin perinteisen hiihtotavan yhteislähtökilpailussa. Maailmancupin kokonaiskilpailussa hän oli yhdeksäs ja normaalimatkojen cupissa toinen. Kaudella 2025–2026 hän voitti Rukan 10 kilometrin perinteisen hiihtotavan väliaikalähtökilpailun. Hän sijoittui kolmanneksi Trondheimin 10 kilometrin vapaan hiihtotavan väliaikalähtökilpailussa. Hän voitti Oberhofin 10 kilometrin perinteisen hiihtotavan väliaikalähtökilpailun. Olympialaisten jälkeen hän sijoittui kolmanneksi Falunin 20 kilometrin yhdistelmäkilpailussa, toiseksi Lahden 10 kilometrin perinteisen hiihtotavan väliaikalähtökilpailussa ja kolmanneksi Holmenkollenin 50 kilometrin vapaan hiihtotavan kilpailussa. Maailmancupin kokonaiskilpailussa hän oli yhdeksäs ja normaalimatkojen cupissa neljäs. 

Nyenget voitti juniorien MM-pronssia 4 x 5 kilometrin viestissä Erzurumissa 2012. Ensimmäisissä aikuisten arvokilpailuissaan, Planican MM-kilpailuissa 2023 hän oli 50 kilometrin perinteisen hiihtotavan yhteislähtökilpailussa viides. Trondheimin MM-kilpailuissa 2025 hän saavutti kultaa 4&nbsp;×&nbsp;7,5&nbsp;kilometrin viestissä ja hopeaa 20 kilometrin yhdistelmäkilpailussa sekä oli neljäs 50 kilometrin vapaan hiihtotavan yhteislähtökilpailussa ja viides 10 kilometrin perinteisen hiihtotavan kilpailussa.

Milanon ja Cortinan olympialaisissa 2026 Nyenget voitti kultaa Norjan viestijoukkueessa, saavutti hopeaa 50 kilometrin perinteisen yhteislähtökilpailussa ja pronssia 20 kilometrin yhdistelmäkilpailussa. Lisäksi hän  sijoittui viidenneksi 10 kilometrin vapaan hiihtotavan kilpailussa.

## Lähteet